cyanic-selkie/wikianc huggingface dataset:
Janusz Sidło
Janusz Jan Sidło (født 19. juni 1933 i Katowice-Szopienice, død 2. august 1993 i Warszawa) var en polsk spydkaster. Sidło ble polsk mester i spydkast fjorten ganger. Han deltok i fem Olympiske leker (1952, 1956, 1960, 1964, og 1968), og fem EM i friidrett (1954, 1958, 1962, 1966, og 1969).
Romersk krigshistorie
Dette er en kronologisk oppføring av hendelser relatert til Romersk krigshistorie
Ser på verden
Ser på verden er et musikkalbum med Contrazt, utgitt i 2010.
C.S. Forester
C.S. Forester (født 27. august 1899 i Kairo i Egypt, død 2. april 1966 i Fullerton i California) er forfatternavnet til en britisk forfatter av spenningsbøker, hovedsakelig med drama knyttet til havet. Forkortelsen står for Cecil Scott Forester, mens hans egentlig navn var Cecil Louis Troughton Smith.
Humaitá (Rio Grande do Sul)
Humaitá er en kommune i delstaten Rio Grande do Sul i sørregionen av Brasil.
Har det på G
Har det på G er et musikkalbum med Contrazt, utgitt den 15. juli 2011.
…In Pains
...In Pains er det andre studioalbumet til det norske death metal-bandet Cadaver, utgitt 1992.
Saluttstat
Saluttstat er en stat der statsoverhodet ved formelle anledninger har rett til salutt med en serie kanonskudd av et bestemt antall. Antallet skudd gjenspeiler det enkelte statsoverhodes rang, basert på statens makt og politiske betydning. Betegnelsen er særlig benyttet om fyrstestatene i India i tiden det indiske subkontinent var underlagt britisk koloniherredømme, men ble også benyttet for arabiske fyrster britene hadde relasjoner til sør på Den arabiske halvøy. Fyrstestatene i India var delt i to kategorier: Stater med og uten rett til salutt for fyrsten. Statene der fyrsten hadde rett til salutt var videre ordnet i et hierarki, der antallet kanonskudd ga uttrykk for fyrstens plassering i rangordenen. Denne rangordenen omfattet briter så vel som indere og hadde den britiske monarken på toppen. I noen tilfeller kunne en fyrste få et økt antall skudd som en personlig æresbevisning. Antallet skudd kunne også være høyere internt i fyrstens egen stat, enn det fyrsten ble til del utenfor eget rike. Bare regjerende fyrster fikk æren av å få avfyrt salutt. Det eneste unntaket var rajaen av Benares.
Bakgrunn
Tradisjonen med å avfyre kanonsalutt for indiske herskere ble innført av det britiske Ostindiske kompani, som innførte en praksis med 21 skudd for fyrster de tegnet avtaler med. Praksis var ikke avgrenset til fyrster, også ledende statstjenestemenn og kirkeledere kunne få samme hedersbevisning. Etter at kompanistyret ble avviklet og Storbritannia overtok kompaniets rolle som kolonimakt, ble saluttsystemet etter hvert mer samordnet og formalisert. Formelle saluttabeller ble offentliggjort i 1864, 1867 og 1877 og ble lagt til grunn for den offisielle rangorden.
Saluttsystemet omfattet fyrstestater i hele det britisk kontrollerte India, det vil si dagens India, Pakistan, Bangladesh, Burma, Nepal og Bhutan.
Tre typer salutt
Saluttsystemet omfattet tre typer salutt. For det første dynastisk salutt, et fast antall skudd som var fast forbundet med en fyrstestat og der antallet skudd gikk i arv. Denne type salutt ble praktisert både internt i fyrstens egen stat og, ikke minst, ved seremonielle anledninger ellers i India. For det andre personlig salutt, det vil si et antall tilleggsskudd til den permanente, dynastiske salutt, som en enkelt fyrste kunne få som en ekstra hedersbevisning. Denne var for livstid og kunne ikke arves, men den ble praktisert også utenfor fyrstens egen stat. For det tredje hadde man lokal salutt, som var det antall skudd som ble avfyrt for fyrsten internt i hans egen stat og derfor ikke hadde samme prestisje som de to andre typene salutt.
Rangorden: Antall skudd
Saluttsystemet omfattet både britiske og indiske fyrster og tjenestemenn. Keiseren av India ble gitt en salutt på 101 skudd, visekongen av India og medlemmer av den britiske kongefamilien hadde 31 skudd, mens de fornemste indiske fyrstene fikk 21 skudd. Opprinnelig var det tre fyrstestater i gruppen med 21 skudd, Baroda, Hyderabad og Mysore, men Gwalior og Kashmir og Jammu steg i rang og ble innlemmet i samme gruppe med 21 skudd. Også i Nepal, som formelt lå utenfor det britiske India, ble herskeren hedret med 21 skudd.
Etter den fornemste gruppen av stater med 21 kanonskudds salutt, fulgte grupper av fyrstestater med 19, 17, 15, 13, 11 og 9 skudd. Fram til 1867 eksisterte det også en gruppe av stater der fyrsten hadde krav på 7 skudd, men etter 1867 var 9 skudd laveste antall.
Biggejávri
Biggejávri er en innsjø i Kautokeino kommune i Finnmark.
Kronisk infeksiøs rhinitt
Kronisk infeksiøs rhinitt har mye de samme symptomer som en akutt infeksiøs rhinitt, men er langvarig, og har ikke nødvendigvis en infeksiøs årsak. Blant årsakene er tilbakevendende akutte rhinitter, medfødte misdannelser (som septumdeviasjon), adenoide vegetasjoner og støv/forurensing. Overforbruk av nesedråper kan bidra til kronisk rhinitt.
Nina Bang (billedkunstner)
Nina Bang (født 18. januar 1956 i Oslo kommune) er en norsk billedkunstner.
Kronisk infeksiøs rhinitt
Som i den akutte varianten er symptomene sekresjon fra nesen og nasalstenose. Dette siste grunnet slimhinnehypertrofi.
Nina Bang (billedkunstner)
Nina Bang har utdannelse fra Statens Kunsthåndverksskole i Oslo, grafisk kunst (1976–1979) og Kunstakademiet i Oslo (1981-85 og 1989 -1990). Begge institusjoner er nå en del av KHIO. Blant mediene hun bruker, finner man video, animasjon, installasjon, monotypi og digitale medier. På 1980 og -90-tallet laget hun store monotypiarbeider. I de senere årene har hun videreført kunstnerskapet med digitale medier. Dette gjelder mange kunstverk i offentlige bygg. I tillegg har hun hatt et stort antall utstillinger.
Nina Bang er innkjøpt av bl.a. Nasjonalmuseet og Norsk kulturråd, og hun har siden 2000 vært mottaker av Statens garantiinntekt for kunstnere. Hun er medlem av Unge Kunstneres Samfund, Landsforeningen Norske Malere, Tegnerforbundet, Billedkunstnerne i Oslo og Akershus og Norske billedkunstnere.
Nina Bang er bosatt i Oslo.
Jürgen Dommerich
Jürgen Dommerich er en tysk tidligere skihopper som konkurrerte for Øst-Tyskland. Han representerte SC Motor Zella-Mehlis.
Han deltok i tre av rennene i den tysk-østerrikske hoppuka 1969/70 og ble nummer 78 sammenlagt (etter moderne regler), med 24.-plass i Innsbruck 4. januar 1970 som beste plassering i enkeltrenn. I VM i Štrbské Pleso i 1970 ble han nummer 18 i normalbakken og 19 i storbakken.
Jürgen Dommerich ble østtysk mester i normalbakke i 1969. Han satte den aller første bakkerekorden i den nye skiflygingsbakken i Planica 21. mars 1969, med 137 meter.
Ibarama
Ibarama er en kommune i delstaten Rio Grande do Sul i sørregionen av Brasil.
Akutt infeksiøs rhinitt
Akutt infeksiøs rhinitt er den typen rhinitt man finner ved forkjølelse og influensa. Den er særlig vanlig hos barn i barnehagealder, da disse eksponeres mye for smitte fra andre barn.
Symptomer og funn
Oftest vil man ha en forutgående halsbetennelse (pharyngitt), med tørr, irritert hals og muligens svelgesmerter. Nesesekresjonen utvikler seg fra vandig via mukopurulent til slimete. Graden av tetthet vil variere fra person til person. Varigheten er vanligvis på rundt en uke. Ved rhinoskopi vil man se hevelser, oftest i conchae.
Årsak
Denne formen er oftest forårsaket av virus. De vanligste virusene er rhinovirus og coronavirus. For barn er respiratorisk syncytialt virus (RSV) vanlig, mens hjerte-/lunge-pasienter og gravide er utsatt for influenzavirus A/B/C.
Behandling
Ingen effektiv behandling finnes. Nesedråper kan dempe sekresjonen og bidra til å åpne opp stenosen. Dette forebygger også bihulebetennelse (sinusitt). C-vitaminer er mye brukt, men er uten virkning.
Komplikasjoner
Infeksjonen kan spre seg til omliggende strukturer. Det kan da utvikles ørebetennelse (otitis media), bihulebetennelse og ulike luftveisbetennelser (pharyngitt, laryngitt, tracheititt og bronkitt).
4. serierunde i 2. divisjon avdeling 3 2008
'''4. serierunde i 2. divisjon avdeling 3 2008''' startet 3. mai og endte med Viking 2 mot Randaberg 6. mai 2008.
Olav Lundanes
Olav Lundanes (født 11. november 1987 i Ålesund) er en norsk tidligere orienteringsløper. Han kommer fra Eikenos i Ålesund og er fra en orienteringsfamilie som består av mor Marit, far Lars Roger og fire yngre søsken. Lundanes er flere ganger verdensmester, europamester, norgesmester og juniorverdensmester i orientering. Lundanes representerer Halden Skiklubb og det norske orienteringslandslaget.
Risør Museum
Risør Museum er et tidligere bymuseum i Risør kommune i Aust-Agder fylke.
Museet ble opprettet ca. 1985. Trebyen Risør, festningsanlegget i Urheia, kanonjolla Øster Riisøer 3 og den optiske telegraf er ulike temaer Risør Museum har arbeidet med.
Fra 1. januar 2009 til 2014 var Risør museum en del av Aust-Agder kulturhistoriske senter.
Risør kommune vedtok i 2014 å avvikle Risør Museum.
Fylkesvei 27
Fylkesvei 27 går mellom Ringebu og Folldal. Veiens lengde er 82,7 km, hvorav 26,1 km i det tidligere Oppland og 56,6 km i det tidligere Hedmark.
Les Têtes Brulées
Les Têtes Brulées var en verdenskjent popgruppe fra Kamerun som spilte bikutsimusikk. Navnet betyr svidde hoder på fransk.
Gruppen ble startet i 1986 av sangeren Jean-Marie Ahanda og gitaristen Theodore Epeme, også kjent under artistnavnet Zansibar. Gruppens slo gjennom internasjonalt i 1990 med LP-platen Hot Heads, det første internasjonale bikutsi-albumet.
Les Têtes Brulées turnerte i USA og en rekke land i Europa og Asia. Gruppen opptrådte bl.a. på TMV-festivalen i Trondheim i 1991.
Fylkesvei 27
Strekningen mellom Muen i Stor-Elvdal og Folldal utgjør sammen med strekningen Enden – Sollia kirke på Nasjonal turistveg Rondane.
Historikk
Tidligere fortsatte riksvei 27 fra Enden til Atna i Stor-Elvdal, strekningen mellom Enden og Ringebu var skiltet riksvei 220.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Nasjonal turistvei Rondane
Venabygdsfjellet
Shinji Okazaki
Shinji Okazaki (岡崎 慎司) (født 16. april 1986) er en japansk fotballspiller som spiller for den belgiske klubben.
Han spiller angrep, og er også en del av.
Okazaki meldte overgang fra tyske 1. FSV Mainz 05 til engelske Leicester City FC sommeren 2015, hvor han skrev under på en fireårskontrakt.
Landslaget
Han ble tatt ut til Fotball-VM 2010 i Sør-Afrika.
Han ble tatt ut i s tropp til VM i fotball 2018 i Russland.
Elvarheim Museum
Elvarheim Museum er et museum i Åmli kommune i Aust-Agder fylke.
Museet ble opprettet i 1989, og holder til i det gamle samfunnshuset Elvarheim fra 1925 i Åmli sentrum. Museet viser bl.a. jakt og fangstredskaper, kniver og utstoppede dyr som ulv, gaupe,jerv m.m. etter fangstmannen Aslak Harstveit. Bjørneskytteren Olav Tverrstløyl har sin egen utstilling med bl.a. en utstoppet bjørn. I beverutstillingen Det vesle folket kan du oppleve beverens liv over og under vann. Du kan også lære om den store blåbæreksporten og gå inn i Sveinung Gjøvlands felemakerverksted. Og du kan se folkedrakter fra 1700-1900-tallet i utstillingen Mangfald og Mote.
Fra 1. januar 2015 er museet en del av Aust-Agder Museum og Arkiv.
Museet er Åmli kommunes tusenårssted.
New Brunswicks flagg
New Brunswicks flagg er et heraldisk våpenflagg med provinsens våpen i rektangulært format. Våpenet ble fastsatt av dronning Victoria i 26. mai 1868, men flagget ble først innført ved viseguvernørens beslutning av 24. februar 1965. Motivet viser en galei med årer i vannet. Dette tolkes som et symbol for den betydning skipsfart og skipsbygging har hatt i provinsen. I øvre del står en gul løve på rødt som symbol for provinsen New Brunswicks bånd til England, men også til Braunschweig i Tyskland, som har gitt provinsen navn. Provinsen fikk i 1784 navn etter Storbritannias daværende monark George III, som også var hertug av Braunschweig.
Viseguvernørens flagg
Kronens representant i provinsen, viseguvernøren, fører et blått flagg med kronet provinsvåpen innsatt i en krans av gule lønneblader. Viseguvernørens flagg ble innført 19. november 1982.
Skrykken
Skrykken er en innsjø i Nore og Uvdal kommune i Viken. Den ligger øst på Hardangervidda, i Numedalslågens nedbørfelt.
Hair
Hair (full amerikansk tittel: Hair: The American Tribal Love-Rock Musical) er en amerikansk rockemusikal fra 1967.
Musikalens manus og sangtekster er skrevet av James Rado og Gerome Ragni, og musikken er komponert av Galt MacDermot. Den er et produkt av hippie-bevegelsens motkultur og 1960-tallets seksuelle revolusjon. Flere av sangene ble inntatt i fredsbevegelsen som den gang var rettet mot Vietnamkrigen. Musikalens direkte språk med ordbruk som vanligvis ikke høres fra en scene, dens omtaler av narkotika og antirasisme, dens behandling av seksualitet, manglende respekt for det amerikanske flagg, og nakenscenen i slutten av første akt, førte til heftige omtaler og strid da musikalen ble oppført i USA.
Musikalen var nyskapende i musikalsk teater ved å definere sjangeren «rockemusikal», ved at ensemblet bestod av skuespillere av ulik etnisitet, og ved at publikum ble invitert opp på scenen på slutten av stykket («be-in»-finalen).
Handling
Hair forteller historien om «stammen» (the Tribe), en gruppe av politisk aktive, langhårete hippier i Age of Aquarius, det vil si i «vannmannens tidsalder», som lever et bohemisk liv i New York og yter motstand mot den amerikanske verneplikten som skrev ut unge menn til Vietnamkrigen. Claude er en ung bondegutt som mellomlander i New York på vei til en militærleir etter å ha vervet seg til krigstjeneste. I New York møter han hippien Berger og hans vennegjeng, og ikke minst overklassepiken Sheila. Disse unge menneskene sliter med å finne balansen mellom ungdomstid, kjærlighet og den seksuelle frigjøringen på den ene siden, og sitt opprør mot krigen, konservative foreldre og et konservativt samfunn på den andre. Til sist må Claude ta stilling til om han av samvittighetsgrunner skal la være å dra ut i krigen, eller gi etter for presset fra foreldrene og det konservative Amerika ved å dra til Vietnam.
Teateroppføringer
Musikalen ble oppført første gang i oktober 1967, off-Broadway i Joseph Papps Public Theater, og deretter på et diskotek i sentrum. Musikalen fikk sin andre premiere på Broadway i april 1968 og ble da fremført hele 1.750 ganger. Kort etter ble det satt opp forestillinger i byer over hele USA og Europa, inkludert en vellykket oppsetning i London som hadde hele 1.997 forestillinger. Siden den gang har det vært tallrike oppsetninger over hele verden, også i Norge, dusinvis av innspiller og plateutgivelser, inkludert en innspilling av den opprinnelige oppsetningen på Broadway som solgte rundt 3 millioner kopier. En del av sangene ble listetopper. 31. mars 2009 ble musikalen satt opp på nytt på Broadway, og denne oppsetningen fikk gode omtaler og vant en Tony-pris og en Drama Desk-pris for beste nyoppsetning av en musikal. Stadige nyoppsetninger av Hair indikerer at musikalen er blitt ganske folkekjær, og ikke virker like sjokkerende på publikum som på slutten av 1960-tallet. Likevel skrev magasinet Time i 2008 at «I dag synes Hair, om noe, mer dristig enn noen gang.»
Newfoundland og Labradors flagg
Newfoundland og Labradors flagg er i fargene hvitt, blått, rødt og gult. Det er i utformingen et av de mest moderne av de kanadiske provinsflaggene. Flagget ble innført av provinsforsamlingen 28. mai 1980.
Flaggets hvite farge symboliserer sø og is, den blå fargen symboliserer havet, rødt står for menneskelig innsats og gult for tiltro til framtiden. De to trianglene i flaggets frie ende står for henholdsvis fastlandsdelen av provinsen, Labrador, og for øya Newfoundland. Den rødkantede gule pilen viser til framtidstro. De hvite delene i som skiller de blå feltene danner en trefork. Dette skal representere betydningen fiskeriene og havet har for provinsen.
Før det nåværende provinsflagget ble vedtatt benyttet Newfoundland Union Jack som sitt flagg. Det ble vedtatt innført ved lovgivning i 1931. Fra 1904 til 1931 fantes det en uoffisiell red ensign for Newfoundland. Dette hadde et særlig merke på hvit skive i flaggets frie ende. Merket viste handelens gud, Merkur, som presenterer en knelende fisker som holder fram sin fangst for Britannia, personifikasjonen av Storbritannia. Videre inneholdt merket innskriften «Terra Nova», provinsen Newfoundlands navn på latin, og mottoet «Haec Tibi Dona Fero», som betyr «jeg bringer deg disse gaver».
Viseguvernørens flagg
Kronens representant i provinsen, viseguvernøren, fører et blått flagg med kronet provinsvåpen innsatt i en krans av gule lønneblader. Viseguvernørens flagg ble innført 31. januar 1987.
Sacoglossa
Sacoglossa er bløtdyr, og en gruppe snegler som lever både i saltvann (marine), ferskvann og på land. De hører til gruppen av bakgjellesnegler, som kjennes på at de har gjellene på høyre side eller bak hjertet.
Systematisk inndeling
Inndelingen inkluderer familiegrupper som er utdødde, basert på funn av fossiler. De er merket med †.
Denne inndelingen følger Bouchet, P. & Rocroi, J.-P. 2005.
Sacoglossa
Jón Hallur Stefánsson
Jón Hallur Stefánsson (født 1959 på Island) er en islandsk forfatter og oversetter.
Jón Hallur Stefánsson har studert litteratur og spansk ved Háskóli Íslands og Universitetet i Granada. Han var fra 1993 til 2003 radiojournalist i Ríkisútvarpið, og har også arbeidet som musiker og oversetter. Som forfatter har han utgitt poesi (på eget forlag) og kriminalromaner. I 2004 vant han Islandske krimforfatteres novellekonkurranse. I 2005 debuterte han som romanforfatter med kriminalromanen Krosstré, som ble oversatt til flere språk.
Registreringssentral for historiske data
Registreringssentral for historiske data (RHD) er en nasjonal institusjon ved Universitetet i Tromsø – Norges arktiske universitet opprettet i 1981. Avdelingen er underlagt Institutt for arkeologi, historie, religionsvitenskap og teologi. Registreringssentralens oppgave er å skape et nasjonalt befolkningsregister for 17- og 1800-tallet og tidlig 1900-tall, primært til bruk i forskning, men med åpenbar nytteverdi også på andre områder som for eksempel skolebruk, slektsgranskning, lokalhistorie og lignende. Registreringssentralens kilder er gjort søkbare på nettet.
Selve registreringsarbeidet foretas i Målselv. ), men har sin faglige ledelse og administrasjon i Tromsø. Registreringssentralens faglige leder er professor Hilde L. Sommerseth. Hun overtok stillingen etter professor em. Gunnar Thorvaldsen.
Vår (Hanne Mette-album)
Vår er et musikkalbum med Hanne Mette, utgitt den 27. mai 2011. Dette er hennes første plate som soloartist.
John Tonsjø
John Ragnar Tonsjø (født 1. juni 1932, død 12. mai 2022) var en norsk fløytist, blant sin tids ypperste.
Liv og virke
Etter å ha vært sjåfør i NRK studerte han musikk, blant annet med fløytisten Ørnulf Gulbransen. Deretter ble han tilsatt som 2. fløytist i Kringkastingsorkestret 1959–1961 med den legendariske Alf Andersen som sidemann. Deretter var han fløytist i Trondheim Symfoniorkester 1961–1963 og i Den Norske Operas orkester 1963–1967. I Kringkastingsorkestret ble han etter prøvespill ansatt som solofløytist i 1967. Han avløste Per Øien på solopulten og ble selv etterfulgt av Tom Ottar Andreassen i 1994. Tonsjø spilte i Kringkastingsorkestret til oppnådd pensjonsalder i 1997. Solistisk var Tonsjø aktiv i og utenfor orkestret, og blant medspillerne nevnes pianisten Johan Øian.
Danielsen Ungdomsskole Bergen
Danielsen Ungdomsskole Bergen (DUB) er en kristen, privat ungdomsskole i Bergen sentrum. Skolen eies og drives av Egill Danielsens Stiftelse som driver åtte privatskoler på Vestlandet.
Ibiaçá
Ibiaçá er en kommune i delstaten Rio Grande do Sul i sørregionen av Brasil.
Sommer
Sommer er den lyseste og varmeste av de fire årstidene. Om sommeren er blomstringa og veksten i naturen på sitt kraftigste, og perioden følger etter våren og avløses av høsten.
Definisjoner
Den astronomiske sommeren er perioden fra sommersolverv til høstjevndøgn, som på den nordlige halvkulen inntreffer fra 21. juni til 23. september. I tempererte og arktiske soner på kloden regner en vanligvis juni, juli og august som sommermåneder. På den sørlige halvkula er det ifølge denne definisjonen sommer fra 21. desember til 21. mars. De sammenfallende astrologiske sommertegnene er krepsen, løven og jomfruen.
Innen meteorologien defineres sommeren gjerne som den perioden da normal døgnmiddeltemperatur for det aktuelle stedet er over 10 °C. I artikkelen om årstid er det oppgitt når sommeren etter dette begynner en del steder i Norge. Per definisjon vil derfor byer i sør-Norge f.eks Bergen ha sommer fra tidlig mai til tidlig oktober, mens Vardø ikke vil ha sommer i det hele tatt.
Sommeren er den delen av året når solen står høyt på himmelen og den gjennomsnittlige dagtemperaturen er høyest. For den del av befolkningen som arbeider med naturens avkastning er derfor sommeren årstiden for slit og arbeid, mens den for resten av befolkningen er det årstiden for ferie og fritid.
Painted Desert
Painted Desert er et 380 km² stort område med «badlands», beliggende i den nordlige delen av delstaten Arizona i USA. Ørkenen strekker seg fra Grand Canyon nasjonalpark og inn i Petrified Forest nasjonalpark. Store deler av arealet i Petrified Forest nasjonalpark er vernet som villmarksområde. Hoveddelen av Painted Desert ligger innenfor Navajo Nation. Navajoene og Hopiene har bodd i området i henholdsvis minst 500 og 1000 år. Navnet på ørkenen kommer fra de spanske kolonistene, som skal ha kalt den El Desierto Pintado på grunn av det skarpt fargede landskapet.
Geologi
Ørkenen består av lagdelte lett eroderbare bergarter som siltstein, leirstein og skifer fra triasperioden. Disse finkornete steinlagende inneholder rikelig med jern- og manganholdige forbindelser som skaper de forskjellige fargene. Tynne lag med kalkstein og vulkanske bergarter danner et beskyttende lag på toppen. En rekke lag med vulkansk aske har bidratt med silisiumdioksid til de tallrike forsteinete trekubbene i området. Erosjon i disse mange forskjellige lagene har resultert i dannelsen av ørkentypen badlands.
I den sørlige delen av ørkenen har restene av en barskog fra triasperioden blitt forsteinet over millioner av år. Vind-, vann- og jorderosjon fortsetter å endre landskapet ved å flytte sedimenter og blotte de geologiske lagene. En rekke fossiler av forhistoiske planter og dyr er funnet i regionen, i tillegg til dinosaurspor og spor av tidlig menneskelig bosetting.
Eronia
Eronia er en slekt av dagaktive sommerfugler i gruppen hvitvinger. De lever i Afrika.
Utseende
Middelsstore sommerfugler (vingespenn 45-60 millimeter). Vingenes overside er snøhvit med bredt svarte ytterkanter (E. cleodora) eller gul med oransje vingespisser (E. leda). Undersiden er hvit på forvingen, gulaktig på bakvingen, med brune ytterkanter, i tillegg noen brune flekker på bakvingen hos E. cleodora, mens den er omtrent ensfarget gulaktig hos E. leda.
Porter Wagoner
Porter Wayne Wagoner (født 12. august 1927, død 28. oktober 2007) var en amerikansk countrysanger. Wagoner introduserte en ung Dolly Parton på sitt TV-show. Sammen som "Porter and Dolly" var de en velkjent duet i mange år. Parton skrev sangen "I Will Always Love You" da hun skulle forlate TV-showet etter 11 år.
Henning Kraggerud
Henning Kraggerud (født 23. juni 1973) er en norsk fiolinist, bratsjist og komponist.
Kraggerud ble født i Oslo som sønn av filologen Egil Kraggerud og Ellen Beate Sinding-Larsen. Han gikk på Rudolf Steinerskolen i Oslo, debuterte i 1992, og er en profilert kammermusiker. Han har også vært solist med alle norske symfoniorkestre og en rekke utenlandske. Han har gjort flere innspillinger, blant annet av Edvard Grieg sine sonater. Han har også utgitt konsertene til Sibelius og Christian Sinding, som han forøvrig er i fjern slekt med. Som kammermusiker har han samarbeidet med musikere som bl.a. Leif Ove Andsnes, Martha Argerich, Stephen Kovacevich, Bugge Wesseltoft, Truls Mørk og Kathryn Stott. Sammen med pianisten Helge Kjekshus har Kraggerud gitt konserter i USA i abonnementseriene til ledende arrangører i San Francisco, Washington D.C., Chicago og New York, og i London Wigmore Hall Young Masters Series.
Kraggerud deltar også i dokumentarfilmen om Ole Bull. Han spiller ikke personen Ole Bull, men fiolinisten tolker Bulls musikk, og blir dermed en gjennomgangsfigur i filmen.
Henning Kraggerud fikk Griegprisen i 1998, og var festspillmusiker i Bergen i 2004. For albumet Eugéne Ysaÿe: Six Sonatas For Solo Violin fikk han Spellemannprisen 2008 i klassen klassisk musikk. Han fikk Gammleng-prisen i klassen kunstmusikk i 2011.
Siden 2000 er han professor ved Barrat Due musikkinstitutt i Oslo. Fra høsten 2012 er han kunstnerisk leder i Nordnorsk Opera og Symfoniorkester. Siden 2015 har han vært tilknyttet Royal Northern College of Music i Manchester som «International Chair in Violin». Han er også kunstnerisk leder for kammerorkesteret til Arktisk Filharmoni.
Gjeldsrådgivning
Gjeldsrådgivning betegner en form for rådgivning overfor privatpersoner med stor gjeld. Etter gjeldsordningslovens § 1-5 skal alle norske kommuner kunne tilby gjeldsrådgivning til innbyggere med gjeldsproblemer. Slik gjeldsforhandling og gjeldsordning er gratis. Den som har opparbeidet så stor gjeld, har krav på all nødvendig hjelp fra det offentlige for å komme frem til en gjeldsordning. Vedkommende bør først kontakte sin hjemkommune og legge saken frem for den kommunale gjeldsrådgiveren. Det er også mulig å henvende seg direkte til namsmannen.
Rådgivningen skjer ved at skyldner legger frem sine problemer slik at rådgiveren kan foreta en nærmere vurdering av situasjonen og komme med forslag til løsninger.
Gjeldsrådgivningen kan bidra til å løse problemene helt eller delvis eller rådgivningen må gå over i en ny fase, for eksempel ved utenrettslige gjeldsforhandlinger eller ved at forhandlingene videreføres gjennom offentlig gjeldsforhandling etter gjeldsordningsloven av 1992 eller konkursloven av 1984.
Også privatpersoner og næringsdrivende tilbyr gjeldsrådgivning.
Eksterne lenker
Veiledning for den som kan ha behov for gjeldsordning.
Ontarios flagg
Ontarios flagg er en red ensign etter britisk mønster og har provinsens våpenskjold i flaggdukens frie ende. Flagget er i forholdet 1:2. Det ble fastsatt av provinsforsamlingen 14. april 1965.
Morten Skaget
Morten Skaget, kjent under artistnavnet Morty Black, (født 12. august 1960 i Trondheim) er en norsk, prisbelønnet bassist.
Han er medlem av Åge Aleksandersens backingband Sambandet og har tidligere spilt i band som TNT (1983–2004) og Vagabond (1993–1996). Han har også spilt med norske og internasjonale artister som Jorn, Ken Hensley, Terje Rypdal/Ronni Le Tekrø, Bjørn Eidsvåg, Henning Kvitnes, Sivert Høyem, Sissel Kyrkjebø, Torstein Flakne, Dag Ingebrigtsen, Hanne Boel, Ian Hunter, Casino Steel, Kurt Nilsen, Marit Larsen, Ingebjørg Brattland og Mariah Carey. Han mottok i 2008 Gammleng-prisen i klassen studiomusiker.
Det største spillet
Det største spillet er en bok fra 1965 skrevet av Per Hansson (1922–1982).
Boken handler om sørlendingen Gunvald Tomstad og hans dramatiske opplevelser under andre verdenskrig. Han arbeidet som dobbeltagent og var offisielt fører for det lokale NS-laget, mens han i skjul var sentral i Milorg og virket som etterretningsagent for de allierte.
Boken ble filmatisert i 1967 igjennom filmen Det største spillet, regissert av Knut Bohwim.
Breivikeidet
Breivikeidet (nordsamisk: Guohcavuopmi) er ei bygd og et dalføre i Tromsø kommune. Navnet brukes både om Breivikelvas dalføre, som strekker seg fra Ullsfjorden i øst til Fagernes ved Ramfjorden i vest, og om bygda som ligger lengst øst ved Ullsfjorden. Bygda Breivikeidet ligger rundt 40 km sørøst for Tromsø sentrum (kjørelengde 50 km). I 2015 hadde grunnkretsen Breivika 48 innbyggere, og grunnkretsen Ullsfjordmoane, som omfatter området mellom Breivikeidet bru og Fv51, hadde 61 innbyggere.
Fylkesvei 91 går langs hele dalføret, med fergeforbindelse videre østover til Svensby i Lyngen kommune. Fra Hov, 3 km fra fergeleiet, går Fv51 sørover gjennom Nakkedalen til Sjursnes og de øvrige bygdene på vestsida av Sørfjorden.
På Breivikeidet ligger Tromsø golfpark, verdens nordligste 18-hulls golfbane. Ved munningen av Breivikelva mot Ullsfjorden ligger Sandbukta naturreservat.
Hanne Mette Gunnarsrud
Hanne Mette Gunnarsrud (født 1972) er en norsk musiker og sanger kjent under artistnavnet Hanne Mette. Hun var vokalist i dansebandet Contrazt fra 2006 frem til 2009 da hun ville prioritere familien. I 2007 ga hun ut julesingelen Det er jul sammen med Kjetil Granli. Fra 2010 var hun en av vokalistene i Can Dance. Hun medvirket også på Pegasus' album Min første natt. Den 27. mai 2011 ga hun ut sin første soloplate, Vår. Den ble nominert til Spellemannprisen 2011. Hun ga ut sin andre soloplate, Minner, 1. november 2013. For dette albumet fikk hun Spellemannprisen 2013 i kategorien «Danseband».
Skogseidvatnet
Skogseidvatnet er den største innsjøen i Bjørnafjorden kommune i Hordaland. Den har utløp via Drageidskanalen til Henangervatnet. De største tilløpene er Eidselva fra Gjønavatnet og Orraelva fra Øvre Hålandsdalen i nordøst.
Fiske
Vatnet har en stamme av storørret, som det ikke er mange av på Vestlandet. Fisket etter denne er regulert i en egen forskrift. Vatnet har også stor røye. Norges største (8,285 kg) ble fanget i Skogseidvatnet av Ivar Mathisen fra Hamar 2. mai 2002.
Kurvball
Kurvball (tysk Korfball, nederlandsk korfbal) er en ballsport for to lag. Den utøves for det meste i Nederland og Belgia. Kurvball skiller seg fra andre lagidretter ved at den er en mix-sport; et lag består av fire kvinner og fire menn.
Regler
Kurvball spilles innendørs eller utendørs på en bane delt inn i to halvdeler kalt soner. Nesten midt i hver sone er det plassert en stolpe (3,5 meter høy, lavere i yngre årsklasser) med en kurv øverst. Ballen er lik en vanlig fotball.
En kamp spilles mellom to lag som begge har åtte spillere på banen samtidig; to av hvert kjønn i både angreps- og forsvarssonen. Målet er å kaste ballen gjennom kurven til det andre laget. Etter to scoringer bytter lagene soner, slik at angriperparene blir forsvarere og omvendt. Ved pause bytter lagene banehalvdel.
Historie
Kurvball er trolig opprinnelig en svensk sport. Rundt 1902 skal den nederlandske læreren Nico Broekhuysen ha spilt ringboll i Sverige, og mens den svenske utgaven døde hen, dro Broekhuysen tilbake til Nederland og videreutviklet sporten til kurvball.
Filosofi
Kurvball er en lagsport i større grad enn de fleste andre lagsporter. Det er ikke lov å løpe med ballen, ikke engang om man spretter den, men med en gang man har den, må man stoppe (om man ikke allerede står stille) og lete etter medspillere å sentre til. Dette gjør at det er mindre rom for indivuelle prestasjoner enn i for eksempel basketball.
At kurvball er en mix-sport betyr ikke at de to kjønnene spiller mot hverandre, bare sammen. Det angripende laget kan sentre ballen til hvem som helst på eget lag, men det forsvarende laget kan ikke la en mann spille forsvar på en kvinne eller en kvinne på en mann. De kan heller ikke sette to forsvarere eller flere på én angriper, men må holde seg til mann mot mann, bokstavelig talt.
Taktikk er grunnlaget for kurvballs filosofi, taktikk og ikke fysisk styrke skal vinne kamper. Dette betyr at det ikke er lov å berøre motspillere, men også at angriperen ikke kan skyte når forsvaret er en armlengde unna og vendt mot angriperen prøver å blokkere skuddet.
Ballen kan ikke sparkes eller slås med knyttet neve, og det er ikke lov å dytte på eller riste i målstolpen.
Portsmouth FC
Portsmouth Football Club er en engelsk fotballklubb som spiller i Football League One. Klubben ble stiftet i 1898, og ble valgt inn i The Football League i 1920. «Pompey», som er kallenavnet til Portsmouth, spiller hjemmekampene sine på Fratton Park i Portsmouth. Kystbyen Portsmouth ligger i den engelske regionen Sørøst-England, omtrent tre mil sørøst for Southampton, og 12 mil sørvest for London.
Os Lusíadas
Os Lusíadas er et portugisisk episk dikt av Luís Vaz de Camões. Det regnes som Portugals nasjonalepos.
Diktet er skrevet i homerisk stil, og dreier seg hovedsakelig om en storslagen, fantastisk fortolkning av portugisiske oppdagelsesreiser på 1400- og 1500-tallet. Diktet ble først trykket i 1572, tre år etter av forfatteren hadde vendt hjem fra en reise i Østen.
Diktet er skrevet i lys av den pågående reconquista, krigen for å gjenerobre Den iberiske halvøy fra muslimsk herredømme. Tittelen betyr lusitanernes (dvs portugisernes) lys.
International Federation of American Football
International Federation of American Football (IFAF) er et internasjonalt forbund for nasjonale organisasjoner innen amerikansk fotball. IFAF har sitt hovedkvarter i La Courneuve i Frankrike. Den nuværende presidenten er Roope Noronen. IFAF organiserer Verdensmesterskapet i amerikansk fotball som holdes hvert 4. år.
Ketil Stokkan
Ketil Stokkan (født 29. april 1956 i Harstad) er en norsk sanger, gitarist og låtskriver. Han er kjent som frontfigur i gruppa Zoo tidlig i 1980-årene samt som deltaker i Melodi Grand Prix.
I midten av 1970-årene var Stokkan medlem i gruppa Nexus. I 1977 ble han medlem i gruppa Zoo på Stokmarknes, og ble der den viktigste låtskriveren og vokalisten. Etter to album på engelsk fikk Zoo suksess med fire album på norsk og sanger som «Evig ung», «Vent, ikkje legg på» og «Ola Nordmanns sexualliv» – alle tre sangene skrevet og sunget av Ketil Stokkan. Per 2022 jobber Ketil Stokkan som lærer ved Laksvatn oppvekstsenter.
Karriere
Zoo ble oppløst i 1983, og Ketil Stokkan fortsatte som soloartist. Samme året deltok han for første gang i Melodi Grand Prix og ble nummer 2 i den norske finalen med sangen «Samme charmeur». Året etter ga han ut sitt første soloalbum, Gentlemen's Agreement. I 1986 vant Ketil Stokkan den norske finalen i Melodi Grand Prix med sangen «Romeo». I den internasjonale finalen ble sangen nummer 12 av 20 deltakere.
I 1989 samlet Stokkan gruppa Nexus igjen, som trio. Gruppa skiftet etter hvert navn til Stokkan Band. I 1990 vant Ketil Stokkan igjen den norske finalen i Melodi Grand Prix, med sangen «Brandenburger Tor» som handlet om Berlinmurens fall. I den internasjonale finalen kom bidraget på delt sisteplass sammen med Finland. I 1994 ga Stokkan Band ut albumet To the Bone. Han har også spilt sammen med broren Hugo Stokkan under navnet Stokkan Bros.
Ketil Stokkan flyttet tilbake til Harstad igjen i 1997. Han utdannet seg til lærer ved Lærerhøgskolen i Tromsø (2001–2005) og startet å jobbe som lærer på Harstad ungdomsskole i fagene norsk, engelsk, samfunnsfag, religion og musikk. Her sluttet han etter semesteret 2006–07 og flyttet til Nordkjosbotn. ZOO ble samlet igjen i 1999, og Ketil Stokkan spiller stadig konserter med ZOO og sitt eget band, mest det siste.
I 2011 ga Ketil Stokkan ut albumet Ta mæ, som også inneholder nyinnspillinger av alle MGP-låtene (i alt 15). I 2014 kom Ikkje legg på, ei samling av de mest kjente låtene fra tiden med ZOO, tolkninger av andres låter («Glir førrbi» av OnklP, «Hvil under stjerna» av Unit Five og Tore Hansen og noen nye låter. Samme året ga Stokkan ut ei dobbel bluesplate med tittelen From L2C to the Bone. Den ble markedsført under navnet Ketil Stokkan – The Blues Edition. Plata består av konsertopptak fra 1992 og 1993 samt en lydforbedret versjon av låtene fra To the Bone (1994).
Per 2022 jobber Ketil Stokkan som lærer på Nordkjosbotn skole. Stokkan lager fortsatt musikk, med nyutgivelser som Bursdag (2016) og Forza arctic race (2017) og Nu kjør' vi (2018).
Ketil Stokkan er også et aktivt medlem i Odd Fellow-ordenen og en hyppig bidragsyter til ordenens magasin.
William Butler Yeats
William Butler Yeats (født 13. juni 1865 i Sandymount i grevskapet Dublin, død 28. januar 1939 i Menton i Frankrike) var en irsk poet, og en av de fremste figurer i 1900-tallets europeiske litteratur. Han var en søyle både i det irske og det britiske litterære miljøet, og i sine senere år fungerte han som irsk senator i den irske fristaten (Saorstát Éireann) i to perioder.
Bakgrunn
Yeats var født i nærheten av Dublin og fikk sin utdannelse der og i London. Han tilbrakte barndommens ferier i grevskapet Sligo. Han studerte poesi i sin ungdom og var fra tidlig av fascinert av både irske legender og esoteriske, okkulte emner. Disse emnene var trekk i den første fase av hans diktning som varte omtrentlig fram til århundreskiftet.
Yeats bror var maleren Jack Butler Yeats. Hans muse i de første årene var den irske nasjonalisten og feministen Maud Gonne.
Forfatter
Hans første diktsamling ble utgitt i 1889, og dens langsomme og lyriske dikt viste Yeats’ gjeld til Edmund Spenser, Percy Bysshe Shelley, og dikterne i det prerafaelittiske broderskap. Fra 1900 vokste Yeats poesi i en mer fysisk og realistisk retning. Han vendte seg i stor grad bort fra de oversanselige svermeriene fra sin ungdom, skjønt han forble opptatt av sykliske livsteorier.
Han var en drivkraft bak den irske litterære fornyelse, og sammen med Lady Gregory, Edward Martyn og andre, opprettet han teateret Abbey Theatre. Han fungerte som teaterets sjef i dets første år. Det ble et sentrum for den irske dramatikkens fornyelse på 1900-tallet, og fikk siden status som den irske nasjonalscenen. I 1923 ble Yeats tildelt nobelprisen i litteratur som den første irlender, og for hva nobelkomiteen beskrev som «inspirert poesi som i en meget kunstnerisk form gir uttrykk for ånden til en hel nasjon.»
Yeats er generelt betraktet som en av få forfattere som har skrevet sine største verk etter at de fikk prisen, blant annet The Tower (1928), og The Winding Stair and Other Poems (1929). Yeats var en meget god venn av den amerikanske poeten Ezra Pound, og han skrev innledningen for den indiske forfatteren og nobelprisvinneren (1913) Rabindranath Tagores diktsamling Gitanjali (1910), som ble oversatt til engelsk og utgitt av India Society i 1912.
Sideakkreditering
Sideakkreditering betyr at en ambassadør er gitt fullmakt til å representere sin stat i to eller flere stater. Vanligvis gjelder sideakkrediteringen andre stater i regionen enn den staten der ambassadøren har sin bopel. Slik akkreditering er regulert artikkel 5 i Wien-konvensjonen om diplomatisk samkvem fra 1961. Folkerettslig er det ingen forskjell på en sideakkreditert ambassadør og en ambassadør som bor i staten vedkommende er akkreditert til. Særlig mindre stater har foretrukket sideakkreditering av kostnadshensyn, men ordningen er også benyttet av større stater.
Under det første besøket i et sideakkreditert land avleverer ambassadøren sine akkreditiver til landets statsoverhode på samme måte som en ambassadør som er bosatt i landet.
Det finnes, også i den norske utenrikstjenesten, eksempler på at en ambassadør ivaretar sine oppgaver fra sin egen hovedstad og dermed ikke har bopel i noen av de land som han har ansvaret for. En slik norsk ambassadør betegnes som hjemmebasert ambassadør.
Ibirapuitã
Ibirapuitã er en kommune i delstaten Rio Grande do Sul i sørregionen av Brasil.
Norske baptisters Kongomisjon
Norske baptisters Kongomisjon er en norsk misjonsorganisasjon fra 1915, som siden 1918 har sendt ut misjonærer til et stort misjonsområde i den nordlige del av Den demokratiske republikken Kongo (senere Kongo, Zaire, nå Den demokratiske republikken Kongo).
Den første misjonæren var Bernhard Aalbu fra Ørlandet, som var utdannet ved baptistenes skole i Kristiania. Den neste var Frithjov Iversen, som virket i Kongo i nesten 30 år. Han skrev en rekke bøker om folk og forhold i Kongo og om misjonsarbeidet.
Allerede i 1938 var ti norske misjonærer virksomme i feltet.
Sweco
Sweco er et internasjonalt selskap med hovedkontor i Sverige som tilbyr rådgivningstjenester innen et bredt faglig spekter og leverer løsninger som forener teknikk, estetikk, økonomi og miljø.
Rotbergsjøen
Rotbergsjøen også kalt Mellom Røgden er en innsjø i Grue kommune i Innlandet.
Sweco
I Norge driver Sweco rådgivervirksomhet innen markedsområdene energi, vann og miljø, bygg og konstruksjoner, areal- og transport, tekniske installasjoner, prosjektadministrasjon og flerfaglig prosjektering. Sweco Norge har også en egen avdeling med rundt 24 medarbeidere som jobber med akustikk, støy og vibrasjoner.
Sweco i Norge er en del av i Sweco-konsernet, Sweco AB, som har over 14.500 ansatte i elleve land med om lag 1400 ansatte fordelt på 26 kontorer i Norge. Sweco har lokalt nærvær i 15 land: Norge, Sverige, Finland, Danmark, Estland, Litauen, Bulgaria, Tsjekkia, Tyskland, Belgia, Nederland, Storbritannia, Polen, Tyrkia og Kina. Sweco AB er sammensatt av flere frittstående konsulentselskap, som heleide datterselskap av Sweco AB. Sweco AB er notert på OMX Nordiske Børs i Stockholm. Selskapet har sine historiske røtter i en rekke svenske selskap som siden har blitt slått sammen, blant annet AB Vattenbyggnadsbyrån (VBB), VIAK AB og FFNS AB.
Klegger
Klegger (Tabanidae) er en familie av middelsstore til meget store fluer som særlig utmerker seg ved at hunnene suger blod.
Utseende
Klegger er middelsstore til meget store fluer, fra 7 til over 25 millimeter lange. Kroppen er kraftig og gjerne noe flattrykt, vanligvis lite hårete. Beina er middels lange og slanke.
Hodet er meget stort, med store fasettøyne, som hos hannen møtes i pannen. Fasettøynene er ofte mønstret og er fargerike på grunn av lysbrytningen i fasettene. Punktøyne (ocelli) finnes hos underfamilien blindinger (Chrysopsinae), men er sterkt redusert eller mangler helt hos underfamilien Tabaninae. Antennene består av 6 til 10 ledd, der det tredje leddet vanligvis er større enn de andre, de ytterste leddene er små og smale, men fortsatt tydelige. Hos mange arter har det tredje leddet en karakteristisk tann på oversiden. Munndelene er korte og kraftige, med skarpe stikkeredskaper. Palpene er karakteristisk sigdformede.
Vingene er store med mange tydelige årer, ofte mørke eller med mørke flekker eller bånd. Karakteristisk er en markert "V" nær vingespissen.
Yang Hucheng
Yang Hucheng (kinesisk: 楊虎城, pinyin: Yáng Hǔchéng; Wade-Giles: Yang Hu-ch'eng; født 26. november 1893 i Pucheng i provinsen Shaanxi i Kina, henrettet 6. september 1949 i Chongqing) var en kinesisk krigsherre under krigsherretiden i Republikken Kina, og senere general i Kuomintang under den kinesiske borgerkrig.
Liste over Sony Ericssons telefoner
Liste over Sony (Ericsson) telefoner
Yang Hucheng
Yang Hucheng var blitt en populær krigsherre i Shaanxi i 1926. Etter Feng Yuxiang og Yan Xishans nederlag i Sentralslettekrigen i 1930 allierte Yang seg med Kuomintangs regjering, og ble kommandant for Kuomintangs Nordvestarmé. Han fikk ordre om å ødelegge Det kinesiske kommunistpartis nye baseområde rundt Yan'an sammen med Zhang Xueliangs nordøstarmé i 1935. Både Yang og Zhang Xueliang fikk stor respekt for kommunistenes forsvarskamp og kampdyktighet, og ble tiltrukket av kommunistenes forslag om et forent kinesisk forsvar mot de japanske invasjonsstyrkene i Kina.
Liste over Sony Ericssons telefoner
R-serien
Modeller med V og F foran er telefoner låst til Vodafone. Modeller med D foran er telefoner låst til T-Mobile.
Yang Hucheng
Da begge parter innstilte kamphandlingene fløy Kuomintangs leder Chiang Kai-shek til Xi'an tidlig i desember for å undersøke hva som skjedde. Han nektet da å gå inn på kommunistenes forslag, og dermed arresterte Yang og Zhang Xueliang ham og holdt ham fanget til han ombestemte seg og gikk med på en allianse med kommunistene mot Japan.
Zhang Xueliang fløy tilbake til Kuomintangs hovedstad Nanjing sammen med Chiang Kai-shek, og ble arrestert de kom frem. Senere ble også Yang arrestert, i all hemmelighet, og han satt i fengsel i tretten år til han ble henrettet på Chiang Kai-sheks ordre i september 1949, kort før kommunistene erobret Nanjing.
Fylkesvei 2566
Fylkesvei 2566 går mellom Fåvang og Krekke i Ringebu kommune.
Frem til 2019 hadde veien betegnelsen fylkesvei 375 (Oppland).
Arnulf Goksøyr
Arnulf Goksøyr (født 4. juli 1963 i Fosnavåg) er en norsk politiker (H).
Han har vært medlem av Herøy kommunestyre siden 1995 og ordfører fra 2003 til 2019. Etter valget i 2011 hadde Høyre rent flertall i kommunestyret. Goksøyr var leder i Møre og Romsdal Høyre 2008–2010. Han var Høyres 1. vararepresentant til Stortinget fra Møre og Romsdal fra 2013 til 2017.
Høsten 2016 ble det kjent gjennom VG at Goksøyr tjente godt på sine private drift av asylmottak.
Tredje ventrikkel
Tredje ventrikkel (latin: ventriculus tertius) er en del av ventrikkelsystemet i hjernen. Ventriklene er kammer fylt med cerebrospinalvæske og tredje ventrikkel ligger midt i hjernen mellom høyre og venstre sideventrikkel. Cerebrospinalvæsken flyter til tredje ventrikkel fra sideventriklene anteriort (foran) gjennom foramen Monroi, og posteriort (bak) gjennom aquaeductus mesencephali (Sylvius-akvedukten).
På høyre og venstre side av tredje ventrikkel er thalamus og hypothalamus, og ventrikkelens bakre vegg danner lamina terminalis. Forrest i ventrikkelen er to utstikkere, recessus supraopticus ovenfor chiasma opticum (synsnervekrysningen), og recessus infundibularis ovenfor hypofysestilken.
Egill Danielsens Stiftelse
Egill Danielsens Stiftelse er en stiftelse for kristne privatskoler på Vestlandet.
Danielsen skole startet sin virksomhet med privat gymnas i Bergen i 1932. Skolens grunnlegger, eier og rektor var Egill Danielsen. Fram til Privatskoleloven kom i 1970, ble skolen drevet for det meste ved hjelp av skolepenger. Etter 1970 fikk de offentlige tilskuddene større og større betydning ved at de skulle dekke 85% av driftsutgiftene.
Egill Danielsen var skolens leder fram til 1977, altså i 35 år. Han la ned et enormt arbeid for å holde skolen gående i med- og motgangstider. Lars Johan Danielsen overtok som rektor etter sin far.
Egill Danielsen eide selv skolen fram til 1. januar 1974. Da overdro han den til en selveiende, kristen stiftelse. I grunnreglene formulerte skolens grunnlegger at skolevirksomheten skulle være forankret i kristne grunnverdier slik disse kommer til uttrykk i Den hellige skrift og Den Norske Kirkes evangelisk-lutherske bekjennelse.
Fra 1986 ble skoledriften utvidet til også å omfatte ungdomsskole i egne lokaler i St. Jørgensgate. 8, og med Kjell Bjørsvik som rektor fra 1987. Ungdomsskolen har i takt med ombygging og nybygging økt klassetallet til åtte klasser.
Fra høsten 2000 startet også en ungdomsskole på Sotra med Martin Ruud som rektor.
Danielsen-skoler består i dag av fem ungdomsskoler, nemlig DUB, DUH, DUK, DUF og DUO. I tillegg kommer en kombinert barne- og ungdomsskole, DBUS, ett intensiv-gymnas (voksenopplæring) og én videregående skole med studiespesialisering og helse- og oppvekstfag.
Nepheronia
Nepheronia er en slekt av dagaktive sommerfugler i gruppen hvitvinger. De lever i Afrika.